Kleiva (Sortland)

Kleiva er ei bygd sør i Sortland kommune i Nordland. Stedet ligger på Langøya, ved Sortlandssundet. Fylkesvei 82 går igjennom Kleiva, hvor der også er et kryss inn til den gamle Riseveien som går igjennom tettstedet Holand og kobler opp igjen med Fylkesvei 82 i Rise. norgeskart.no

På Kleiva ligger Kleiva landbruksskole, Kleiva barnehage og Kleiva bygdehus. 

Bygda ligger sentralt til mellom Sortland og Stokmarknes. Det er i de senere år bygget flere nye eneboliger i området. Av næringsliv finnes blant annet Sørøy Distribusjon, Henriksen Maskinstasjon, Power Farming og Noa Maskin samt flere bønder med kjøtt og melkeproduksjon. På Kleiva finnes Ski- og Fotballklubben Ajaks. Tidligere hadde Kleiva butikk og postkontor, men det er nå nedlagt. Artisten Sivert Høyem er fra Kleiva.

 Referanser 

Kategori:Bosetninger i Sortland
Kategori:Bygder og grender i Nordland